covid a antibiotiká
Dobrý deň.Keď pri covide kašel sa stupňuje zaberú atb?
Dobrý deň,
ďakujeme za Vašu otázku.
Antibiotiká sú lieky určené na liečby infekcií vyvolaných baktériami. Covid patrí medzi ochorenia spôsobené vírusmi, na ktoré podávanie antibiotík nezaberá.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Vlhký kašeľ je produktívny a v dýchacích cestách je prítomný hlien. Ak je hlien príliš hustý, je stažené jeho vykašliavanie. To sa môže prejaviť záchvatom kašľa najmä v polohe ležmo. Rovnako sa môže kašeľ objaviť aj pri zatekajúcich hlienov z horných dýchacích ciest, čo sa môže prejaviť dráždením na kašeľ.
Na liečbu ochorení dýchacích ciest, ktoré sú sprevádzané tvorbou hustého hlienu a vlhkým kašľom je vhodným liek
Dr.Max Acetylcystein.
Účinná látka acetylcysteín znižuje viskozitu hlienu a uľahčuje jeho vykašliavanie. Dávkovanie je 1x denne 1 tablety po jedle v doobedných hodinách, ktorá sa rozpustí v dostatočnom množstve vody. Odporúčam zvyšiť príjem tekutín, ktoré napomáhajú mukolytickému účinku acetylcysteínu. Rovnako vhodným liekom je aj sirup
Ambroxol 30 mg/5 ml
. U dospelých je odporúčané dávkovanie 2x denne 10 ml.
Na symptomatickú liečbu suchého dráždivého kašľa, bez hlienu, je vhodné voliť prípravky ktoré sa zaraďujú do skupiny antitusík (liečivá tlmiace kašeľ).Tam patria všetky prípravky, ktoré obsahujú liečivá ako butamirát, dextrometorfán, oxeladín, levodropropizín, kodeín. Odporúčam sirup
Tussical
, ktorého dávkovanie je pre dospelých 15 ml sirupu 4x denne.
Ak sa súčastne užívajú aj expektorancia či mukolytiká t.j. liečivá na podporu vykašliavanie a riedenie hlienov počas dňa, tento sirup podajte iba pred spaním a to 1x 15ml. Expektoranciá podporujú vykašliavanie skvapaľneného hlienu. Kombináciou liečiv zo skupiny antitusík vzniká riziko nahromadenia hlienov a následny vznik bronchospazmu v dôsledku tlmenia reflexu kašla antitusikami. Takisto, odporúčam piť veľa tekutín, napríklad čaj na dýchacie cesty.
Avšak ak odporúčané prípravky neprinesú zlepšenie zdravotného stavu, alebo sa ťažkosti zhoršia, je potrebné kontaktovať i ošetrujúceho lekára.
Prajem pekný zvyšok dňa.
S pozdravom,
PharmDr. Anna Pacalajová